CELEX: 62016TN0141
Language: da
Date: 2016-04-04 00:00:00
Title: Sag T-141/16: Sag anlagt den 4. april 2016 — Europa-Kommissionen mod IEM

30.5.2016   
            
            
               DA
            
            
               Den Europæiske Unions Tidende
            
            
               C 191/39
            
         Sag anlagt den 4. april 2016 — Europa-Kommissionen mod IEM
   (Sag T-141/16)
   (2016/C 191/51)
   Processprog: græsk
   
      Parter
   
   
      Sagsøger: Europa-Kommissionen (ved S. Lejeune, som befuldmægtiget)
   
      Sagsøgt: IEM — Erga — Erevnes — Meletes Perivallontos kai Chorotaxias AE (Athen, Grækenland)
   
      Sagsøgerens påstande
   
   
               —
            
            
               Sagsøgte tilpligtes at betale 105 416,47 EUR med tillæg af morarenter efter Den Europæiske Centralbanks sats for primære markedsoperationer pr. 1. juli 2010 (2,0 %) plus én procent (1,0 %), dvs. en sats på i alt tre procent (3 %), som beregnes fra den 6. juli 2010 til datoen for den samlede betaling af dette beløb, fratrukket 30 208 EUR (betalt ved godtgørelse af 4.9.2010).
            
         
               —
            
            
               Sagsøgte tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Med dette søgsmål, der er anlagt for Retten i henhold til artikel 272 TEUF, nedlægges påstand om offentliggørelse af den afgørelse, hvorved sagsøgte blev tilpligtet at betale Europa-Kommissionen 75 208,47 EUR med tillæg af renter vedrørende kontrakt FAIR-CT98-9544 for handling med titlen »Identificering af en ny metode til at rengøre og skrælle frugt«.
   Europa-Kommissionen har som væsentligste retsgrundlag anført, at sagsøgte har tilsidesat sine kontraktretlige forpligtelser, og den har herved især har gjort gældende, at det beløb, som blev betalt til sagsøgte i medfør af den pågældende kontrakt, ikke blev anvendt til gennemførelse af nogen handling vedrørende kontrakten, og at sagsøgte ikke har fremlagt noget bevis herfor. Kommissionen har subsidiært gjort gældende, at sagsøgte har opnået en ugrundet berigelse, som fastsat i artikel 904 og 908 i den civile lovbog.